ธปท.ระบุบาทแข็งยังไม่กระทบส่งออก
ธปท.ชี้บาทแข็งค่าขึ้นยังไม่กระทบภาคส่งออกของไทย และยังไม่เสียเปรียบคู่แข่งในภูมิภาค เนื่องจากทุกสกุลมีแนวโน้มแข็งค่าเหมือนกัน
9 ส.ค. 2553

ธปท.ชี้บาทแข็งค่าขึ้นยังไม่กระทบภาคส่งออกของไทย และยังไม่เสียเปรียบคู่แข่งในภูมิภาค เนื่องจากทุกสกุลมีแนวโน้มแข็งค่าเหมือนกัน 
นางสุชาดา กิระกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า ภาวะการแข็งค่าขึ้นในช่วงนี้ของเงินบาทยังไม่กระทบภาคส่งออก เนื่องจากภาคเอกชนผู้ประกอบการมีการปรับตัวให้ยืดหยุ่นได้มากขึ้น โดยมีการซื้อป้องกันความเสี่ยงอัตราแลกเลี่ยนการซื้อขายเงินบาทล่วงหน้าไว้ ทำให้กระทบกับรายได้ในรูปเงินบาทที่จะได้รับในอนาคตไม่ได้ลดลงมาก 
ขณะเดียวกัน การแข็งค่าขึ้นของเงินบาทก็ไม่ทำให้ไทย เสียเปรียบประเทศคู่ค้าคู่แข่งในภูมิภาค เนื่องจากค่าเงินทุกสกุลในถูมิภาคมีแนวโน้มแข็งค่าขึ้นในลักษณะคล้ายๆกันกับเงินบาท ไม่ใช่เงินบาทแข็งค่าขึ้นสกุลเดียว อย่างไรก็ตามต้องยอมรับว่าผู้ส่งออกได้รับผลกระทบในแง่รายได้ ที่จะได้รับมารูปเงินบาทบ้าง เพราะเงินบาทแข็งทำให้รายได้เงินบาทน้อยลง 
“ค่าเงินบาทช่วงนี้แข็งค่าขึ้นเร็วไปหน่อย แต่ก็กระทบภาคการส่งออกไม่มาก เพราะเอกชนมีการปรับตัวได้ค่อนข้างดี ในการดูแลธปท.จะเข้าไปดูแลเฉพาะที่จำเป็น อย่างไรก็ตามในช่วงบาทแข็งถ้าผู้ประกอบการมั่นใจว่าเศรษฐกิจจะดีขึ้นจริงๆก็ควรเร่งนำเข้า เพื่อให้ได้ประโยชน์จากากรส่งออก” นางสุชาดากล่าว
ด้าน นักค้าเงินธนาคารพาณิชย์แห่งหนึ่ง กล่าวว่าการซื้อขายเงินบาทในตลาดวันที่ 9 ส.ค.ปิดที่ระดับ 31.95-31.97 บาท/เหรียญสหรัฐ ปรับตัวแข็งค่าขึ้นเล็กน้อยจากช่วงเช้าที่เปิดตลาดที่ระดับ 31.97-31.99 บาท/เหรียญสหรัฐ ซึ่งการปรับแข็งค่ามีสาเหตุสำคัญมาจากค่าเงินเหรียญสหรัฐอ่อนค่าลง เนื่องจากนกลงทุนกังวลกับภาวะเศรษฐกิจสหรัฐที่ข้อมูลการจ้างงานอกมาต่ำกว่าที่ตลาดคาดการณ์ไว้